b'\n_START_ARTICLE_\nSteingr\xc3\xadmur Hermannsson\n_START_SECTION_\nBiografi\n_START_PARAGRAPH_\nHan var s\xc3\xb8nn av statsminister Hermann J\xc3\xb3nasson. Da han vokste opp, var Island preget av Den store depresjonen, og som ungdom h\xc3\xb8rte han ofte p\xc3\xa5 n\xc3\xa5r faren diskuterte andre verdenskrig hjemme i stua. Han ville ikke inn i politikken, men dro til USA for \xc3\xa5 studere i 1948. Hermannsson utdannet seg til ingeni\xc3\xb8r i Chicago, og p\xc3\xa5 Caltech og ble direkt\xc3\xb8r for Islands forskningsr\xc3\xa5d i 1957. Men i 1960-\xc3\xa5rene gikk han likevel inn i politikken og ble valgt til Alltinget i 1971, f\xc3\xb8r han ble partileder i 1979. _NEWLINE_Etter \xc3\xa5 ha tjent som statsminister ble han sjef for Islands sentralbank, en stilling han hadde fra 1994 til han ble pensjonist i 1998.\n_START_SECTION_\nPolitiske h\xc3\xb8ydepunkt\n_START_PARAGRAPH_\nI 1986 var han vert for toppm\xc3\xb8tet i Reykjavik, hvor Mikhail Gorbatsjov og Ronald Reagan m\xc3\xb8tte hverandre. Selv om det ikke ble vurdert som s\xc3\xa5 veldig vellykket, banet det veien for slutten p\xc3\xa5 den kalde krigen. Island var det f\xc3\xb8rste landet som anerkjente Litauen som uavhengig av Sovjetunionen, noe som skyldtes Steingrimurs sterke st\xc3\xb8tte til Vytautas Landsbergis.\n_START_SECTION_\nPensjonist\n_START_PARAGRAPH_\nNoen ville nominere ham til president i 1996, men det takket han nei til, han \xc3\xb8nsket \xc3\xa5 g\xc3\xa5 av da han var 70 og ikke sitte ut over det. Etter at Hermannsson trakk seg tilbake, holdt han til \xc3\xa5 begynne med en lav profil. Men etter hvert engasjerte han seg, blant annet mot EU og han ble \xc3\xb8kende kritisk til sitt gamle parti. Hermannsson st\xc3\xb8ttet et milj\xc3\xb8initiativ som ble tatt foran valget i 2007, noe som f\xc3\xb8rte til at han nesten mistet rollen som sitt partis grand old man. _NEWLINE_Memoarene som han gav ut i tre bind fra 1998 til 2000 ble en bestselger.'